Itália hatása Liszt Ferencre címmel kiállítás nyílt a Liszt Múzeumban
A május 11-én megnyílt nemzetközi kiállítás a bolognai Fondazione Istituto Liszt munkatársaival együttműködve jött létre a Liszt Ferenc Emlékmúzeumban.
A kiállítás Liszt két életszakaszát mutatja be, amely Itáliához kötődik: a fiatal zongoraművész és zeneszerző Lisztet, aki Marie d’Agoult társaságában 1837 és 1839 között főleg Észak-Itália városaiban tartózkodott, majd az 1839-es első római látogatás után áttér az ötvenéves Liszt életére, amikor letelepedett az Örök városban, hogy következő 9 évét itt töltse. A római szakaszban olyan különleges dokumentumok, zenei összefüggések is bemutatásra kerülnek, amelyek a Liszt-irodalomban csak érintőlegesen kerülnek említésre, mint például a kiállítás alsó részében Liszt és az olasz egyházzenei reform képviselőinek kapcsolata.
A tárlat része a múzeumi érintőképernyős gépre feltöltött interaktív térkép, amelyen Liszt számára fontos olasz városokról, helyszínekről tudhatnak meg bővebb információt az érdeklődők.
A kiállítás 2018. májusig látogatható.
Kocsis Zoltán születésnapjára szervezett emlékkoncert
A Nemzetközi Gyermekmentő Szolgálat Magyar Egyesülete szeretné továbbvinni a hagyományt, amelyet Kocsis Zoltán teremtett, és születésnapján, minden év május 30-án emlékkoncerttel tiszteleg a zongoraművész, karmester emléke előtt.
A koncert időpontja és helyszíne:
2017. május 30., kedd 20 óra, Művészetek Palotája, Bartók Béla Nemzeti Hangversenyterem
Liszt: Ave Maria (Die Glocken von Rom)
Kocsis Krisztián: Scherzo vonószenekarra és ütőhangszerekre
Haydn: Divertimento, op.100, No.2
Schumann: Adagio und Allegro, op. 70
Csajkovszkij – Kocsis Zoltán: Virágkeringő
Debussy: Csellószonáta, L 135
Bálint János – fuvola
Eiszrich Antal - üstdob
Joó Szabolcs - xilofon
Kocsis Krisztián – zongora
Perényi Benjámin – zongora
Perényi Miklós – gordonka
Vígh Andrea – hárfa
Pergolesi Stabat Materét a Fasang Árpád Zeneiskola növendékei és tanárai adják elő
Itália hatása Liszt Ferencre - kiállítás a Régi Zeneakadémián
Különleges hárfás nap a Festetics Palotában
A Festetics Palota gazdag programokkal várja a zeneszerető közönséget. Érdi Tamás április végi koncertjére ugyan már nem lehetett bejutni, de a következő hangversenyére – 2017. december 10-én – még kaphatók jegyek.
Hasonlóképpen elfogytak a jegyek Balázs János zongoraművész koncertjére, de a következőre, a Müpába még lehet jegyet vásárolni (2017. október 24).
Az "MVM Koncertek – A Zongora" 2018-as sorozatára már lehet szólójegyeket rendelni a This e-mail address is being protected from spambots. You need JavaScript enabled to view it. e-mail-címen.
Különleges hárfás nap április 29-én szombaton a Festetics Palotában
Április 29-én, szombaton délelőtt 11 órakor hárfabemutató koncerttel indul az első alkalommal megrendezésre kerülő hárfás nap a Festetics Palotában. Délután 4 órakor az „Ifjú tehetségek hangversenyén” a Zeneakadémia növendékei és a „Rendkívüli tehetségek képzője” diákjai mutatkoznak be. Este 7 órakor kezdődik Vigh Andrea 1 éven át tartó 4 részes hangszerbemutató koncertsorozata: „Az ötezer éves hárfa”. A felnőtteknek rendezett izgalmas és különleges sorozaton a hárfa történetével és a hangszer működésével ismerkedhetnek meg az érdeklődők. Az ókortól a hárfa első aranykoráig ível az első rész, melyben képekkel és film részletekkel illusztrálva ismerhetik meg a hangszer történetét. Természetesen a klasszikus nagy koncerthárfára született irodalomból is hallhatnak ízelítőt minden alkalommal, hogy a koncertekre ellátogató közönség teljes képet alkothasson a hárfáról. A koncerten közreműködik Gulyás Csilla hárfaművész.
Az első hangversenyt még további három alkalom követi 2018. március 10-ig.
7 / 34 oldal